ગૂગલ પ્લે સ્ટોરની સિક્યોરિટી સિસ્ટમની એક મોટી ભૂલ સામે આવી છે. પ્લે સ્ટોર પર પાછલા કેટલાક દિવસોથી WhatsAppની એક ફેક એપ હાજર હતું. આ એપને લગભગ 10 લાખ લોકો પોતાના સ્માર્ટફોનમાં ડાઉનલોડ કરી ચૂક્યા હતા પણ ગૂગલનું આ મામલે કોઇ ધ્યાન નહતું ગયું. નોંધવા જેવી વાત તો એ છે કે આ ફેક એપ તે જ ડેવલોપરના નામથી પ્લે સ્ટોરમાં હાજર હતું જેના નામથી ઓરિજનલ WhatsApp હાજર હતું. જો કે લાંબા સમયથી આ બધું જ ખુલ્લે આમ ચાલી રહ્યું હતું છેવટે એક રેડિટ યૂઝરનું આ મામલે ધ્યાન ગયું અને સમગ્ર હકીકત બહાર આવી. તો તમે પણ તમારા નવા ફોનમાં વોટ્સઅપ ડાઉનલોડ કરવાનું વિચારી રહ્યા હોવ તો પહેલા આ ખબર એક વાર તમે પણ વાંચી લો.